கற்றா- பனிஹால் நகரங்களை இணைக்கும் 12 கிமீ நீளம் கொண்ட பீர் பாஞ்சால் சுரங்க இருப்புப்பாதை
அனந்தநாக் தொடருந்து நிலையம்
**ஜம்மு-ஸ்ரீநகர்-பாரமுல்லா இருப்புப் பாதை** (**Jammu–Srinagar–Baramulla railway line**) இந்தியாவின் ஜம்மு காஷ்மீர் பகுதியில் அமைந்த காஷ்மீர் பள்ளத்தாக்கில் உள்ள பாரமுல்லா - ஸ்ரீநகர் பகுதிகளை, ஜம்முவுடன் இணைக்கும் 356 கிமீ நீளம் கொண்ட இருப்புப் பாதை, ரூபாய் 10,000 கோடி மதிப்பில் அமைக்கும் திட்டம் 2002-ஆம் ஆண்டு முதல் செயல்படுகிறது.  இந்த இருப்புப் பாதை அமைக்கும் திட்டம் முழுவதும் முடிவடைந்த பிறகு புதுதில்லியிலிருந்து - ஸ்ரீநகரை 14 மணி நேர பயண நேரத்தில் அடையலாம். 

தற்போது ஜம்மு-வைஷ்ணதேவி கோயில்-உதம்பூரை இணைக்கும் இருப்புப் பாதை அமைக்கும் பணிகள் முடிவடைந்து தொடருந்துகள் இயக்கப்படுகிறது. கற்றா நகரத்திலிருந்து, பனிஹால் வரையிலான 67 கிமீ நீளத்திற்கு இருப்புப் பாதைகள் அமைக்கும் பணிகள் 2019-இல் முடிவடைந்துள்ளது. 2011-இல் இந்த இருப்புப் பாதைத் திட்டம் குப்வாரா வரை நீட்டிக்கத் திட்டமிடப்பட்டுள்ளது. மேலும் ஜம்முவின் இராம்பன் மாவட்டத்தில் உள்ள பனிஹால்-காசிகுண்ட்-அனந்தநாக்-ஸ்ரீநகர், பட்காம் மற்றும் பாரமுல்லா நகரங்களை இணைக்கும் இருப்புப் பாதை பணிகள் முடிவடைந்து தொடருந்துகள் இயக்கப்படுகிறது. இதில் விடுபட்ட வைஷ்ணதேவி-பனிஹால் நகரங்களை இணைக்கும் பணிகள் 2021-இல் முடிவடையும். மேலும் இந்த இருப்புப் பாதை அமைக்கும் திட்டம் குப்வாரா வரை நீட்டிக்கத் திட்டமிடப்பட்டுள்ளது.

பனிஹால் மேம்பால இருப்புப் பாதை
இருப்புப் பாதையின் தொலைவை குறைக்க வேண்டி, இமயமலையின் பிர் பாஞ்சல் மலைத்தொடரில் பல இடங்களில் மலையைக் குடைந்து சுரங்கங்கள் அமைக்கப்படுகிறது. அவைகளில் ஒன்று 12 கிமீ நீளம் கொண்ட பீர் பாஞ்சால் சுரங்க இருப்புப்பாதை ஆகும்.

தொடருந்து சுரங்கப்பாதைகளும், மேம்பாலங்களும்
-------------------------------------------

முதன்மைக் கட்டுரைகள்: செனாப் பாலம் மற்றும் பீர் பாஞ்சால் சுரங்க இருப்புப்பாதை
இருப்புப் பாதை அமைக்க 100 கிமீ நீளத்திற்கு, 27 மேம்பாலங்கள், 37 சுரங்கப்பாதைகள் அமைக்கப்படுகிறது. அவைகளில் நீளமான சுரங்கப் பாதை 11,215 மீட்டர் நீளம் கொண்ட பீர் பாஞ்சால் சுரங்க இருப்புப்பாதை ஆகும்..  மேலும் செனாப் ஆற்றின் மீது 1,178 அடி உயரத்தில், 2156 அடி அகலத்தில், உலகத்தின் மிக உயரமான செனாப் இருப்புப் பாதை மேம்பாலம் கட்டிமுடிக்கும் தருவாயில் உள்ளது.

ஜம்மு-ஸ்ரீநகர்-பாரமுல்லா இருப்புப் பாதையில் 30 தொடருந்து நிலையங்கள் அமைக்கப்படுகிறது. இவ்வழித்தடத்தில் நாள் ஒன்றுக்கு 10-12 தொடருந்துகள் இயக்கத் திட்டமிடப்பட்டுள்ளது. 

ஜம்மு - பாரமுல்லா இருப்புப் பாதை முழுமையாக அமைக்கும் திட்டம் 2021-இல் முடிக்கத் திட்டமிடப்பட்டுள்ளது.

இதனையும் காண்க
--------------

* பீர் பாஞ்சால் சுரங்க இருப்புப்பாதை
* செனாப் பாலம்
* ஜவகர் குகை
* செனானி-நஷ்ரி சுரங்கச்சாலை
* பனிஹால்-காசிகுண்ட் சுரங்கச்சாலை
* சோஜி லா சுரங்கச்சாலை

மேற்கோள்கள்
-----------

1. ↑  "Jammu-Baramulla line". *Railway Technology*.
2. ↑  Jammu-Udhampur-Srinagar-Baramulla Rail Links
3. 1 2  Harish Kunwar. "Train-Link for J & K Prosperity". *Press Release, Press Information Bureau, Government of India, dated 2008-10-16*. 25 November 2008 அன்று பார்க்கப்பட்டது.
4. ↑  Jammu - Katra Trains
5. ↑  67 km of Katra-Banihal railway line completed
6. ↑
7. ↑  [ Baramulla Railway Timetable}
8. ↑  [ Srinagar Railway Staion Time Table}
9. ↑  Railway line linking Kashmir with rest of India may become functional by 2021
10. ↑
11. ↑  "Salient Design Features of the Chenab and Anji Khad bridges" (PDF). *Official webpage of the Konkan Railway Corporation Limited*. 8 December 2003 அன்று மூலம் (PDF) பரணிடப்பட்டது. 14 August 2008 அன்று பார்க்கப்பட்டது.
12. ↑  Chenab Rail Bridge
13. ↑  Construction on Iconic Chenab Rail Bridge Stops, Kashmir Rail Link Project Delayed Further
14. ↑  Railway line linking Kashmir with rest of India may become functional by 2021

வெளி இணைப்புகள்
---------------

* Design features of Jammu Baramulla line
* Project Brief of Udhampur Srinagar Baramulla Railway Link
[*தொடர்பிழந்த இணைப்பு*]
* Railway Map on Openstreetmap
* Pir Panjal Railway Tunnel T80 By N.A.T.M